**Historiallinen sanomalehtikirjasto** -tietokannan rakentaminen aloitettiin vuosituhannen vaihteessa osana yhteispohjoismaista Tiden-projektia. Yleisölle palvelu avattiin vuonna 2001. Kansalliskirjaston Mikkelin digitointikeskus digitoi vuoteen 2008 mennessä suuren osan Suomessa vuosina 1771–1910 ilmestyneistä sanomalehdistä. Kaikkiaan palvelu sisälsi tässä vaiheessa 165 nimekettä ja noin 800 000 digitoitua sivua. Digitointia on tämän jälkeen jatkettu opetusministeriön rahoituksella 1800-luvun loppuun ja edelleen 1900-luvun puolelle. Kolmentoista miljoonan sivun määrä ylittyi maaliskuussa 2018. Nykyään palvelu tunnetaan digi.kansalliskirjasto.fi-nimellä sisältäen Kansalliskirjaston digitaalisia aineistoja. Kansalliskirjasto on digitoinut kaikki Suomesssa julkaistut ruotsinkieliset sanomalehdet sekä vuosina 1771–1939 ilmestyneet suomenkieliset sanomalehdet. Kansalliskirjasto digitoi sanomalehtiä järjestyksessä vanhimmasta digitoimattomasta vuosikerrasta lähtien sekä myös uusia ilmestyviä lehtiä.  Pääsääntöisesti vanhat lehdet on digitoitu mikrofilmeiltä ja vuodesta 1980 eteenpäin julkaistut sanomalehdet digitoidaan suoraan paperisista lehdistä.  Tekijänoikeuksien alaisten digitoitujen sanomalehtien vapaasti internetissä esittämisen mahdollistaa Kansalliskirjaston ja Kopioston välinen tekijänoikeuslain sopimuslisenssijärjestelmään pohjautuva sopimus.  Kansalliskirjasto on digitoinut kumppanuuksien avulla joidenkin lehtien kaikki ilmestyneet vuosikerrat, muun muassa *Maaseudun Tulevaisuus*, *Länsi-Savo* ja *Etelä-Suomen Sanomat* on kokonaan digitoitu.

Helmikuussa 2017 Kansalliskirjasto julkaisi internetissä 1910-luvun suomalaiset lehdet.  Vuonna 2018 julkaistiin 1920-luvun lehdet ja vuonna 2021 julkaistiin 1930-luvun lehdet. Joulukuussa 2020 Kansalliskirjasto tiedotti digitoivansa seuraavien kolmen vuoden aikana kaikki Suomessa julkaistut ruotsinkieliset sanomalehdet suomenruotsalaisten rahastojen ja säätiöiden tuella. Kaikki vanhat ruotsinkieliset sanomalehdet saatiin digitoitua vuoden 2023 loppuun mennessä.

Sanomalehtikirjaston sisältämät lehdet ovat vapaasti selailtavissa ja luettavissa palvelun omassa käyttöliittymässä. Selailun lisäksi aineistosta voi tehdä myös tekstihakuja. Vanhojen lehtien painoasusta johtuen tekstintunnistuksessa on puutteita, mutta käyttöliittymän tarjoama sumea haku vähentää virheiden merkitystä. Lehdet on mahdollista tallentaa myös PDF-tiedostoksi.

Lähteet
-------

1. ↑  Jukka Laurimo: His­to­rial­li­set sanomalehdet internetiin *Kaleva, kaleva.fi*.  24.12.2002.  Arkistoitu 12.4.2022. Viitattu 7.1.2020.
2. ↑
3. ↑  Arpiainen, Hanna: Digissä jo yli 13 miljoonaa sivua aineistoja *kansalliskirjasto.fi*.  8.3.2018.  Arkistoitu 13.3.2018. Viitattu 12.3.2018.
4. ↑
5. 1 2  Kaikki Suomessa julkaistut ruotsinkieliset sanomalehdet on nyt digitoitu – Hufvudstadsbladet kaikista lehdistä käytetyin *kansalliskirjasto.fi*.  14.2.2024. Kansalliskirjasto. Viitattu 8.3.2024.
6. ↑  *Kansalliskirjaston digitointiohjelma 2021–2024*, s. 7. Kansalliskirjasto, 2021. ISBN 978-951-51-6993-8. Teoksen verkkoversio (viitattu 22.6.2021).
7. ↑  Yksitoista miljoonaa sivua digitoituja sanomalehtiä *kansalliskirjasto.fi*.  2.3.2021.  Arkistoitu 3.3.2021. Viitattu 14.7.2021.
8. ↑  Kansalliskirjasto digitoi – tutkijoille ja kansalaisille.  *Ennen ja nyt : historian tietosanomat*, 1.12.2022, 22. vsk, nro 4, s. 6. Artikkelin verkkoversio (PDF). Viitattu 8.3.2024.
9. ↑  Historialliset lehtiarkistot avautuvat − Kopiosto ja Kansalliskirjasto laajentavat digitoitujen lehtien yleisökäyttöä *Kopiosto.fi*.  4.1.2018.  Arkistoitu 11.5.2020. Viitattu 22.6.2021.
10. ↑  Usein kysytyt kysymykset *Kansalliskirjasto.fi*. Kansalliskirjasto.  Arkistoitu 14.7.2021. Viitattu 14.7.2021.
11. ↑  Kansalliskirjasto avaa itsenäisyyden alun sanomalehdet digitaalisina saataville *kansalliskirjasto.fi*.  31.1.2017.  Arkistoitu 30.11.2020. Viitattu 4.10.2023.
12. ↑  Nyt voit lukea 100 vuotta vanhoja sanomalehtiä kotona *Päivän Lehti*.  1.2.2017.  Arkistoitu 24.6.2021. Viitattu 4.10.2023.
13. ↑  Kansalliskirjasto avasi lisää digitoituja lehtiaineistoja avoimeen verkkokäyttöön *kansalliskirjasto.fi*.  3.1.2018.  Arkistoitu 22.10.2020. Viitattu 4.10.2023.
14. ↑  Kansalliskirjasto avasi 1930-luvun digitoidut lehdet asiakaskäyttöön *Kansalliskirjasto.fi*.  15.1.2021.  Arkistoitu 15.1.2021. Viitattu 22.6.2021.
15. ↑  Kaikki Suomessa julkaistut ruotsinkieliset sanomalehdet digitoidaan vuoteen 2024 mennessä *Kansalliskirjasto.fi*.  15.12.2020.  Arkistoitu 16.12.2020. Viitattu 22.6.2021.

Aiheesta muualla
----------------

* Historiallinen sanomalehtikirjasto
* Sanomalehdet avoimeen käyttöön – mutta miten?.  *Kansalliskirjasto-lehti 1/2015*, 2015, s. 16-35.  Helsingin yliopisto. ISSN 1459-3467. Artikkelin verkkoversio.  (suomeksi)
* (20.11.2007) Historiallinen sanomalehtikirjasto laajentui (agricolaverkko.fi)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Historiallinen sanomalehtikirjasto (Q11863428)ohje |
| --- |
|  |
| esiintymä kohteesta | verkkokirjasto |
|  |
| valtio | Suomi |
|  |
|  |

 |